GiliGold/VAD_KnessetCorpus huggingface dataset:
מירב דוד:
אדוני היושב ראש
מירב דוד:
 הם ידעו לענות לנו שיש עוד שבועיים של ראש הרשות לתחבורה ציבורית, אבל נושאים עיקריים של נת״צים על נתיבים קיימים ותוספות שירות שהעלנו בהקשר של תחבורה ציבורית, אני לא חושבת שהנושא הזה נענה
מירב דוד:
 אולי נציגי משרד התחבורה או נציגי משרד האוצר יכולים לענות על זה גם על התקציבים המאוד גדולים שלא עומדים לעבור ולא עברו בתקציב הזה וגם בנושא הנת״צים על נתיבים קיימים
מירב דוד:
 אם זה אפשרי
ואליד אלהואשלה:
אני התבקשתי להתייחס בדיוק לדו״ח מבקר המדינה
ואליד אלהואשלה:
 לגבי התחבורה הציבורית והנתיבים הציבוריים, אנחנו לא נתייחס לזה בישיבה הזאת
ואליד אלהואשלה:
 אני רוצה לסכם את הדיון
אליאס מטר:
אני גם רוצה להוסיף משפט אחד לסיכום
אליאס מטר:
 יש נקודה אחת שאני רוצה להעלות, כי אני מניח שדו״ח מבקר המדינה שעסוק ברכבת הקלה ואותו אנחנו מציגים היום, הוא לא הדו״ח האחרון
אליאס מטר:
 ואני מניח שמאחר והיו גם כל מיני דחיות ואיחורים אז יהיה גם דו״ח עתידי
אליאס מטר:
 רציתי להגיד כמה משפטים כי יש איזה שהוא פער בתיאום הציפיות בנינו כממשלה ובין הציבור והתקשורת, בכל הנושא של המורכבות של הקווים האלה
אליאס מטר:
 המבקר עשה דו״חות השוואה ובדק גם בפוסטים בעולם כמה זמן זה לוקח
אליאס מטר:
 אנחנו גוף שאמור לפקח על נת״ע
אליאס מטר:
      אני הרגולטור של הרכבות ואנחנו מפקחים על התפקוד ועל העבודה של נת״ע, בעיקר עכשיו בקו האדום, כהיערכות לפתיחה
אליאס מטר:
 בתחום הרכבתי, ב-20 השנה האחרונות, אל מערכות הסעת ההמונים שהן מבוססות רכבת, התווספו עשרות מערכות חדשות שלא היו במערכות הישנות
אליאס מטר:
 בתחומים של סייבר, של דיגיטציה ושל הגברת בטיחות
אליאס מטר:
 אלו הפכו את הפרויקטים האלה לסופר מורכבים, לכן אנחנו רואים תופעה שהיא לא ישראלית אלא כלל עולמית, שבפרויקטים האלה יש דחיות משמעותיות
אליאס מטר:
 רואים את זה באנגליה, שם יש עשרות אלפי קילומטרים של מסילה, מטרו ומערכות הסעת המונים, גם הם מאחרים
אליאס מטר:
      אני לא אומר את זה כי אנחנו צריכים להיות מרוצים מהאיחור אלא כאיזה שהוא תיאום ציפיות, גם לגבי האדום וגם לגבי הירוק והסגול
אליאס מטר:
 הסנכרון ותהליכי האינטגרציה שמופיעים אחרי ההשלמה של הפרויקטים האלה, הם מאוד קשים ומורכבים
אליאס מטר:
 ולגבי הקו האדום אני חושב שהמדינה באמת לא העריכה, פעם אחת, את המורכבות של הקו, פעם שנייה, את השילוב של מערכת תת קרקעית ועל קרקעית ופעם שלישית, את האופן שבו עושים אינטגרציה של שישה או שבעה גופים שהם בלתי תלויים, תחת חברה ממשלתית אחת
אליאס מטר:
      לכן זו גם נקודה לחזק בה את נת״ע, באתגר הלא פשוט שאותו היא עושה
אליאס מטר:
 אמנם יש איחור והציבור מצפה לפתיחה שאני מקווה שתקרה בקרוב, אבל צריך להבין שיש פה הרבה עבודה קשה מאחורי זה
ואליד אלהואשלה:
 שאלה אחרונה, מה צפי הפתיחה של הקו האדום?
חיים ילין:
אני לא רוצה להתחייב אבל ממש ממש בקרוב, אנחנו בישורת האחרונה
חיים ילין:
 אליאס ואני עובדים על זה כמעט 24 שעות ביממה
ואליד אלהואשלה:
אנחנו לא יכולים לתת לכולם לדבר, מכיוון שאנחנו מוגבלים מבחינת זמנים
ואליד אלהואשלה:
 אני מאוד מודה לכולם
ואליד אלהואשלה:
     הסיכום שלי הוא כך: דו״ח המבקר הוא מספיק ברור
ואליד אלהואשלה:
 הכשלים שיש בפנים והדברים שצריכים להשפיע בהם, לתקן אותם ולחזק אותם על מנת לתת שירות לאזרחים הן בתחבורה הציבורית והן ברכבת הקלה ובמטרו והם גם מבחינת זמנים, להריץ את זה כמה שיותר על מנת שנצליח להיות לפחות כמו המדינות האירופאיות מבחינת מתן השירות לאזרחים, לפחות ברכבת הקלה
ואליד אלהואשלה:
      מבחינת התחבורה הציבורית, יש כמה נקודות שדיברנו עליהן, חלק מהדברים העלו האנשים כאן וחלק אני העליתי, לגבי 31 ו-25, לגבי תחנות שנעקרו ולא הוחזרו, לגבי זמנים ולגבי נתיבי תחבורה ציבורית
ואליד אלהואשלה:
 אני חושב שהגיע הזמן שאנחנו נמשיך את הטיפול בנושא הזה ונעקוב אחרי הדברים, על מנת לספק שירות לתושבים בכלל ולתושבי הפריפריה בפרט
ואליד אלהואשלה:
 אנחנו נקבע ישיבת מעקב בעוד חצי שנה על מנת לעקוב אחר הדו״ח הזה, נמשיך לגעת באותן נקודות ואני מקווה שנתקדם בכל הנושאים האלה, על מנת להגיע לתוצאות טובות יותר בסופו של דבר
ואליד אלהואשלה:
     תודה רבה לכולם, הישיבה נעולה
מיקי לוי:
הצעת חוק מבקר המדינה (תיקון - הגנה על חושפי שחיתויות במשטרת ישראל), התשפ''ג-2022, יוזמת חברת הכנסת מירב בן ארי, (פ353/25)
מיקי לוי:
 בבקשה, יש תוספת לחוק
ברק קיבוביץ':
מעולה, אז הקראנו באמת את רוב החוק
ברק קיבוביץ':
 אני רק מקריא את התוספת שהוועדה ביקשה
ברק קיבוביץ':
 בכותרת שינינו להצעת חוק מבקר המדינה (תיקון – הגנה על חושפי שחיתויות במשטרת ישראל ובשירות בתי הסוהר), התשפ"ג-2023, והוספנו את פסקה (5), תיקון פקודת בתי הסוהר
ברק קיבוביץ':
     	(5) בפקודת בתי הסוהר (נוסח חדש), תשל"ב-1971, בסעיף 117 אחרי פסקה (3) יבוא –      		(4) קבילה בעניין שכבר הוגשה לגביו תלונה למבקר המדינה בתפקידו כנציב 				תלונות הציבור לפי סעיף 45(א) לחוק מבקר המדינה, תשי"ח-1958 (נוסח משולב)
תומר רוזנר:
המשמעות היא שבעצם נציב קבילות הסוהרים לא ידון ויפסיק לברר קבילה שהוגשה אליו, אם הוגשה במקביל תלונה למבקר המדינה, לפי הסעיף המדובר
מירב בן ארי:
רק כדי להבהיר מבחינת פרוצדורה, אנחנו מצביעים וחוזר לוועדת שרים
תומר רוזנר:
הכנסת לא מתערבת בעבודת הממשלה
תומר רוזנר:
 מבחינת הכנסת ברגע שהוועדה תצביע על הנוסח, החוברת תתפרסם ותונח על שולחן הכנסת לקריאה ראשונה
תומר רוזנר:
 השאלה אם להעלות אותה לקריאה ראשונה או לא, זה כבר - - -
מירב בן ארי:
אוקיי, אני צריכה לטפל
מיקי לוי:
את צריכה לטפל ויש מה לטפל
מיקי לוי:
 מי בעד? 2
מיקי לוי:
אושר     אין מתנגדים, אין נמנעים, החוק עבר לקריאה ראשונה
מירב בן ארי:
אני מאוד מאוד מקווה שהממשלה תתעשת, תבין את גודל האירוע, תבין את העניין שבסוף האנשים האלה נשארים לבד, ותיתן להם פשוט את ההגנה הזאת
מירב בן ארי:
 זה לא דבר בעייתי
מיקי לוי:
אולי תומר אתה יודע, כמה מקרים אחרי הצבעה הועברו על פי בקשת הוועדה לוועדת שרים לחקיקה? אני לא יודע להגיד
מיקי לוי:
 זה לא מהלך שאני מכיר, אני מודה
תומר רוזנר:
זה תופעה שהיא קיימת
תומר רוזנר:
 בשנים האחרונות היא יותר רחבה
תומר רוזנר:
 בעבר זה לא היה נהוג
תומר רוזנר:
 בשנים האחרונות הממשלה נוהגת להחליט כך, אבל זה החלטה פנימית של הממשלה, זה לא מעניין את הכנסת
מיקי לוי:
ברור לחלוטין
מירב בן ארי:
כדי להעלות את זה לסדר היום אני אצטרך לדבר איתם
מירב בן ארי:
 אני אעשה את זה
מיקי לוי:
תודה רבה ליוזמת, תודה רבה ליועץ המשפטי, תודה רבה לכל אנשי הוועדה
מיקי לוי:
 אני מאוד מודה לכם
מיקי לוי:
בוקר טוב, ברוכים הבאים, תודה רבה שבאתם
מיקי לוי:
 על סדר-היום: הסדרי ביטוח שיורי לכלי רכב
מיקי לוי:
     בבקשה, נציג מבקר המדינה
מרסלו בז:
שלום, יושב-ראש הוועדה, כל המשתתפים
מרסלו בז:
 אני מנהל אגף שעוסק בתחום התחבורה במשרד מבקר המדינה
מרסלו בז:
 אנו מדברים על דוח שהוכן במשרד לפני יותר מ-20 שנה
מרסלו בז:
 לכן אין צורך שאציג את הליקויים
מרסלו בז:
 רק רוצה לומר שני משפטים
מרסלו בז:
 אחד, המסקנה העיקרית של הדוח, בגלל זה שתעריף הביטוח צריך לשקף את הסיכון הביטוחי בפועל של כל נהג
מרסלו בז:
 המשפט השני – כרגע באגף עוסק בדוח מאוד רחב בנושא הבטיחות בדרכים
מרסלו בז:
 אחד מהפרקים הקטנים עוסק בנושא של ביטוח של אופנועים
מיקי לוי:
 רשות שוק ההון, בבקשה
מיקי לוי:
 בתגובה, כי מהדוח הזה אני רוצה לצאת החוצה
מיקי לוי:
 הוועדה לביקורת המדינה היא הוועדה היחידה בכנסת שמוקמת על פי חוק, וכדי לדון באיזה נושא אני מחויב להיאחז בביקורת כזו או אחרת באותו נושא שאני רוצה לעסוק בו
מיקי לוי:
 כמובן, בהמשך למה שאמר נציג מבקר המדינה שזה באמת קטע מאוד קטן בביקורת, נצא לראייה הרבה יותר רחבה
מיקי לוי:
 גם בהיותי חבר ועדת כספים עסקתי בעניין הזה, גם כשהייתי סגן שר האוצר עסקתי בסוגיה הזו של כמה מס מוטלים על דו גלגלי, לפי איזה נפח וכו'
מיקי לוי:
 אני רוצה לצאת לראייה הרבה יותר רחבה לגבי ביטוחים לרכב דו גלגלי עם משמעויות לאן זה לוקח אותנו, כמה כלים יש, מה העתיד של הנושא הזה
מיקי לוי:
 לכן התשובה לביקורת שנעשתה זה מכבר מאוד קלה
אוהד מעודי:
בוקר טוב, אני סגן הממונה על הון שוק ההון, ביטוח וחיסכון
מיקי לוי:
אנחנו מכירים מהאוצר
אוהד מעודי:
בהתייחס לדוח מבקר המדינה, רשות שוק ההון בכל הקשור לרכיב ההעמסה, כמה כלי רכב פרטי מסבסד את הביטוח של האופנועים, הדבר הזה משוקף בדוח הממונה אחת לשנה מספר שנים
אוהד מעודי:
 בסוגיה של מהות הביטוח, קיימת השתתפות עצמית שניתן לגבות במסגרת ביטוח אופנוע
אוהד מעודי:
 נכון להיום זה עומד על 25,000 שקלים
אוהד מעודי:
 לעניין הזה הרשות צריכה למצות את הדיונים מול משרד המשפטים כדי לבחון להגדיל את אותה השתתפות עצמית שכמובן יכולה להשפיע על הפחתה בפרמיה
אוהד מעודי:
 אלה ההתייחסויות שלנו
מיקי לוי:
תכף נחזור אליך
מיקי לוי:
 זה פתיח
אליאס עזאם:
שלום, אני מנהל תחום כלכלה, משרד התחבורה
אליאס עזאם:
 הנושא לא נמצא בליבת הסמכויות של משרד התחבורה
אליאס עזאם:
 יש לנו רק זיקה קטנה לנושא, שאנו מנסים ליצור גישה דיגיטלית למאגר ביטוח חובה
אליאס עזאם:
 ברגע שאופנוע מגיע למכון הרישוי, שתהיה גישה דיגיטלית למכון, אם לאופנוע יש ביטוח חובה או לא
אליאס עזאם:
 זה הזיקה העיקרית שלנו לנושא
אליאס עזאם:
 בנושא הסבסוד, זה כולו בסמכות רשות ההון
מיקי לוי:
 משרד התחבורה אין לו מדיניות על זה שהוא מעדיף רכב דו גלגלי על פני רכב פרטי בכניסה למטרופולין או על כבישים בין עירוניים? סתם אני אומר
אליאס עזאם:
יש מדיניות כולל של משרד התחבורה למיקרו מוביליטי
אליאס עזאם:
 היא לא מתייחסת רק לאופנועים אלא גם לרכבים זעירים כאלה ואחרים, חשמליים ולא חשמליים
אליאס עזאם:
 אנו עובדים על אימוץ תקינה אירופאית לקטגוריה L, שתאפשר כניסת סוגי הרכבים האלה, וכך ליצור לציבור מגוון רחב יותר של אפשרויות התניידות בתוך העיר בעיקר אבל זה לא קשור לנושא הביטוח והסבסוד
מיקי לוי:
לו הייתי עכשיו שר התחבורה או סגן שר התחבורה הייתי אומר אני מעדיף רכב דו גלגלי בכניסה לתל אביב, סתם
מיקי לוי:
 אין מקומות חניה, יש צפיפות
מיקי לוי:
 אולי נוציא את זה בהמשך מכם
מיקי לוי:
 רשות התחרות, בבקשה
מיקי לוי:
 אני קודם נותן לממלכה, ואז ננסה להתייחס הלאה
תום כהן:
שלום, אני עו"ד בצוות תחבורה ברשות התחרות
תום כהן:
 אנחנו – גם הקשר שלנו לדיון הוא קצת רחוק
תום כהן:
 הוזכרנו בדיון המקורי
תום כהן:
 אנו מבינים שההסדר של הפול הוא הסדר שהוא – זה מה שקבע המחוקק, ומחייב המציאות, וזו הדרך לאפשר למבוטחים לקבל ביטוח, למרות שזה המבטח היחיד של אותם מבוטחים
תום כהן:
 לכאורה יש פה מונופול ואנו מקבלים תלונות על הדבר הזה
תום כהן:
 זה נושא שבהסדרה של רשות שוק ההון ואנו מבינים את המצב הזה
תום כהן:
 כן יש חשש תיאורטי שאנו שמים לב אליו וגם התייחסנו אליו בדוח המקורי, שנוגע לחשש מהעברת מידע בין מתחרים במקטעים אחרים, כשיושבים יחד במסגרת הפול
תום כהן:
 זה חשש תיאורטי
תום כהן:
 זה לא משהו שעסקנו בו לאחרונה או שבדקנו אותו שאנו עוסקים בו כרגע
תום כהן:
 מרגיש צורך לציין שהתייחסנו לזה בעבר
מיקי לוי:
אוהד, בהמשך לדבריך, מילה על מה שאמר – היעדר תחרות והחשש מהעברת מידע
אוהד מעודי:
אני לא חושב שהאמירה פה שאין תחרות היא נכונה
אוהד מעודי:
 יש להבין את המהות – כשש גוף עסקי גדול שיש לו רווחים מאוד גדולים ויש לו השתלטות על שוק מסוים ומקשה על שחקנים אחרים להיכנס, במהות פה יש פגיעה בתחרות
אוהד מעודי:
 הפול זה הסדר שהמדינה הוציאה בגלל שיש ביטוח חובה ויש כלי רכב, בגלל הסיכון הגבוה שהם מייצרים, הפול אמור לתת מענה כי חברות ביטוח רגילות בגלל כל מיני היבטים של ביטוח משנה וסיכונים גבוהים לא יכולים לתת מענה
אוהד מעודי:
 במהות הפול זה גוף הפסדי, לא גוף שמרוויח
אוהד מעודי:
 לכן אין רלוונטיות לזה שאין תחרות
אוהד מעודי:
 מה שכן, בגלל שיש שם סיכונים גבוהים לכלי רכב שמגיעים לפול, בהגדרה המחיר שם גבוה יותר
אוהד מעודי:
 אם יש כלי רכב מסוים, פרטי, ניקח נהג ברכב פרטי, שלא יכול לקנות ביטוח בחברה רגילה, כי עשה הרבה תאונות ויש לו סיכון גבוה, בהגדרה ישלם מחיר גבוה יותר בתאגיד שנקרא פול
מיקי לוי:
רציתי שתגיב כדי שלא יישאר פתוח
מיקי לוי:
 התשובה הייתה ברורה לי
מיקי לוי:
      נלך לשאר האורחים שלנו
מיקי לוי:
 בבקשה, איגוד לשכות המסחר
מיקי לוי:
 אם יש כמה אנשים מאותו גוף, בבקשה תקבעו מי אומר מה
מיקי לוי:
 אי אפשר לתת לכל אחד 5, 10 דקות זכות דיבור, כי אז זה ילך למקומות שאיני מתכוון ללכת אליהם
נעמן זהר:
שלום, אני מחברת דוד לובינסקי מאיגוד לשכות המסחר
נעמן זהר:
 אני רוצה לציין כמה נתונים
נעמן זהר:
 נתון אחד מאוד חשוב בעיניי והוא אומר את כל כשל השוק שיש בתחום הזה – זה שלפי נתוני הלמ"ש, יש מעל 160,000 כלי רכב דו גלגליים
נעמן זהר:
 אגב אנחנו מציינים דו גלגליים ולא אופנועים, כי דו גלגליים כוללים גם קטנועים
נעמן זהר:
 מעל 160,000 רשומים במדינת ישראל נכון ל-22'
נעמן זהר:
 רק 49% מהם מבוטחים בביטוחי חובה
נעמן זהר:
 סליחה, 49% לא מבוטחים בביטוחי חובה
מיקי לוי:
סליחה, פספסנו את נציג משטרת ישראל, אגף התנועה
מיקי לוי:
 ברור לי לחלוטין שהם שחקן מרכזי
מיקי לוי:
 כיוון שזה היה פעם אחד מהכובעים שלי בעברי, משטרת ישראל לא אוכפת, לא בודקת, ולכן ההשתוללות לא בטוח שנעצר היום ב-49%
מיקי לוי:
 אני מעריך יותר, כי משטרת ישראל בשנה האחרונה לא עושה דבר למיטב ידיעתי וניסיונות הבדיקה שלי עם חבריי בעבר
נעמן זהר:
השאלה למה היא לא אוכפת
נעמן זהר:
 מבחינתה זה מלחמה אבודה מראש, אני חושב
מיקי לוי:
אני חושב שאם פעמיים בשבוע יעשו עם שני שוטרים שניים-שלושה מחסומי משטרה, ועוצרים רק את הקטנועים לבדיקת ביטוח, תראה איך זה רץ בכל העיר - מישהו התחיל לאכוף את זה
מיקי לוי:
 אתה בלי ביטוח? מעמיד לך את הקטנוע
מיקי לוי:
 אני לא זוכר מה מהות הקנס – נדמה לי 750 או אלף שקל נסיעה בלי ,ביטוח מה עוד שאפשר להגיש כתב אישום – אוותר על זה כי אז אסתום את בתי המשפט
מיקי לוי:
 אפשר גם בצו מינהלי להחרים לכמה זמן, איני זוכר
מיקי לוי:
 ותראה איך אני עולה בכמות המבוטחים
מיקי לוי:
 זה פספוס שלנו
מיקי לוי:
 אנו נכין מכתב בסופו של דבר, נשלח אותו גם לראש אגף התנועה וגם למפכ"ל
מיקי לוי:
 השמיכה שם קצרה
מיקי לוי:
 כולנו יודעים מה קורה בימים טרופים אלה אבל יש פה עניין של חיי אדם לא פחות ממקום אחר
אוהד מעודי:
רק בהקשר הזה, אני חושב שאפשר למצוא פתרון כבר עכשיו
אוהד מעודי:
 כלומר כלי רכב נעצרים על ידי המשטרה, אם זה בגלל נסיעה בנת"צ או מסיבות אחרות
אוהד מעודי:
 לפחות ממה שאנו מתרשמים, גם אני באופן אישי לא שואלים אותך אם יש לך ביטוח
אוהד מעודי:
 רכב נעצר – לא רק מחסומים אלא אם נעצר, כבר בנקודה הזאת אפשר
מיקי לוי:
 נכניס את ההארה שלך למכתב שנשלח למשטרת ישראל בדרישה לפעול, בשם הוועדה לביקורת המדינה – לא בשמי
מיקי לוי:
 ננסה לעשות משפט מתכלל כי בכל זאת משטרת ישראל היא שחקן בשדה הזה
מיקי לוי:
 אם 50% לא מבטחים – הם לא יכולים לומר: זה לא בעיה שלנו
מיקי לוי:
 ודא שזו בעיה שלכם
מיקי לוי:
 תחשבו ש-50% מכלי הרכב לא היו מבטחים, מה היה קורה פה
מיקי לוי:
 קטסטרופה
מיקי לוי:
 ובסוף זה מגיע לפתחה של המדינה כ מי שלא מבוטח וכן עושה תאונה מגיע לבית חולים, אומרים: לא מטפלים בך כי אין לך ביטוח? לא
מיקי לוי:
 בסוף זה נופל לפתחה של מדינת ישראל, ההוצאה הכספית
נעמן זהר:
אני חושב שאנו צריכים להתייחס לסיבה למה 49% לא משלמים ביטוח חובה, כי אם נלך לתחום הרכב, אני בטוח ש-95% או שיעורים מאוד גבוהים כן משלמים את הביטוח חובה בשנה אבל ככה זה כשביטוח חובה עולה 1,300, 1,500 שקלים לשנה ולא מתחיל מ-6,000 שקלים או שיעור שפשוט פנטסטי
נעמן זהר:
 מאוד גבוה
נעמן זהר:
 כלומר ביטוחי חובה בדו גלגלי היום מתחילים מאזור 6,000 שקלים
נעמן זהר:
 אם אנו מחריגים כרגע קטנועים של למטה ל-125 סמ"ק, זה גזירה שהציבור לא יכול לעמוד בה
נעמן זהר:
 אותו בחור בן 21 שעכשיו השתחרר מהצבא וגר באזור המרכז והיום נדרש לשלם 6,000 שקלים כנראה יעדיף לרכב על קורקינט או אופניים חשמליים והנטל שנופל על המדינה הוא יותר גדול במקרה הזה
מיקי לוי:
לזה אין לי תשובה אבל זה שייסע ולא יבטח – לא מקובל
נעמן זהר:
צריך לחקור את הבעיה ולא להתעלם ממנה
נעמן זהר:
     שנית, מדברים כל הזמן כמה כלי רכב רגילים מסבסדים דו גלגלי
נעמן זהר:
 מדובר על סכום של 175 שקלים אבל יש נתון שאומר כמה כלי רכב דו גלגליים מפחיתים מהגודש
נעמן זהר:
 הנתון הזה אומר שכלי רכב דו גלגליים נכון ל-2018 מפחיתים 305 מהגודש
נעמן זהר:
 זה נתון של משרד התחבורה
נעמן זהר:
 זה 2018
מיקי לוי:
זה מהותי
נעמן זהר:
מאוד
נעמן זהר:
 אני מניח שמאז ועד היום היתוספו בקלות מעל מיליון כלי רכב, כלומר הנתון אף הרבה יותר משמעותי
נעמן זהר:
 הגודש שאנו מדברם עליו הוא 52 מיליארד שקל, כך שאלה מספרים פנטסטיים
נעמן זהר:
 נתון נוסף שאולי אחר כך אציין אותו – כרגע פחות מהותי - קשור לנפחים שנקבעו למדרגות הביטוח, ויש שם עיוות ויש לטפל בזה
מיקי לוי:
איגוד חברות הביטוח
מיקי לוי:
 בועז, ברוך הבא
מיקי לוי:
 אנחנו מכירים
מיקי לוי:
 מרשה לעצמי לומר בועז
מיקי לוי:
 בבקשה, אדוני היועץ המשפטי
ירון אליאס:
קודם כל יש לזכור את נקודת המוצא של הדיון הזה והיא שכבר כיום בעלי הרכבים הרגילים, נקרא להם, מסבסדים בצורה מאוד משמעותית
מיקי לוי:
שמענו
מיקי לוי:
 175 שקלים זה מחיר מדויק, למיטב ידיעתכם? הנה יש לנו רשות שוק ההון, לא סתם
ירון אליאס:
גם 175 שקלים עם פרמיה ממוצעת של אלף או קצת יותר שקלים זה למעשה עשרות אחוזים של סבסוד
ירון אליאס:
 זו נקודת המוצא
מיקי לוי:
לא הבנתי
מיקי לוי:
 פרמיה של אלף זה ביטוח חובה לרכב פרטי?
אוהד מעודי:
כן
אוהד מעודי:
 בסביבות 1,200
מיקי לוי:
אתם יכולים לתת לי את זה? רק לפני שבועיים שילמתי עבור אשתי כי היא לא משלמת
מיקי לוי:
 אם אני לא משלם היא תיסע בלי ביטוח
אוהד מעודי:
הממוצע
ירון אליאס:
שנית, מנגנון הביטוח תמיד שואף למצב שבו מבוטח ישלם פרמיה שמשקפת את הסיכון האמיתי שלו
ירון אליאס:
 ברגע שזה לא המצב, נוצרים עיוותים גם בתוך מנגנון הביטוח עצמו וגם עיוותים מחוץ למנגנון הביטוח במובן של התנהגויות שאולי יוצרות סיכון עודף מבלי שמקבלות את הביטוי ההולם לכך
ירון אליאס:
 שוק האופנועים ושוק הנהיגה באופנועים רווי בעיוותים מסוג זה
ירון אליאס:
     זה מחבר אותי לנקודה השלישית שיש לזכור
ירון אליאס:
 כל אדם זכאי לבחירה החופשית שלו, אנו מדינה חופשית אבל מצד אחד נוטים להדגיש את נקודות הזכות של נהיגה באופנועים, שזה למשל הפחתת הגודש
ירון אליאס:
 מצב שני אסור לשכוח את הפגיעה בשלמות הגוף, באובדן חיים
ירון אליאס:
 יש פה למעשה נזקים מאוד משמעותיים שעומדים כנגד אותם יתרונות
מיקי לוי:
יש לכם נתונים סטטיסטיים, שנה חולפת או שנתיים חולפות, נפגעים בגוף ונפגעים בנפש מקרב רוכבי האופנועים בעלויות?
ירון אליאס:
זה נבדק על ידי הלשכה המרכזית לסטטיסטיקה
ירון אליאס:
 לא זוכר את המספרים אבל זה בכמה סדרי גודל
ירון אליאס:
 הסיכון של רוכב אופנוע להיפגע בתאונה הוא עולה עשרות מונים- - -
מיקי לוי:
אין ויכוח
ירון אליאס:
וכפועל יוצא גם העלויות המשק, וכפי שאנו רואים גם עלויות הביטוח
ירון אליאס:
 כשמדברים על הסתכלות המדינה באופן כללי לא נכון לדבר על גודש וגם לא על זיהום אוויר
ירון אליאס:
 גם פה יש נטייה להטיה קוגניטיבית שלמעשה לא משתקפת במציאות האמיתית
ירון אליאס:
 כלומר יש תפיסה ששימוש באופנועים גורם להפחתה בזיהום האוויר
ירון אליאס:
 גם פה יש טעות – אופנוע הוא כלי מזהם יותר מכלי רכב רגיל
ירון אליאס:
 באופן ממוצע אופנוע הוא כלי שמזהם יותר מכלי רכב רגיל וזה לא אני אומר אלא זה אומר המשרד לאיכות הסביבה במספר דוחות שפרסם
ירון אליאס:
 אגב חלק מהדוחות היו אגב המהלך של העלייה בפרמיית הביטוח, מהלך שנעשה לפני עשור, 2008, 2009, שכבר אז היה דוח מבקר המדינה ליווה אותה התפתחות
מיקי לוי:
אני לא מתווכח איתך על נושא זיהום האוויר
מיקי לוי:
 160,000 קטנועים מזהמים יותר, מזהמים פחות
מיקי לוי:
 ניקח מצב תיאורטי שהיו במדינה רק 160,000 כלי רכב ו-160,000 אופנועים, ברור לי שכמות הזיהום של האופנוע פחותה, אבל אני לא מתווכח כי אין לי בסיס מדעי לומר את זה
מיקי לוי:
 אבל אני מתווכח על נושא הגודש
מיקי לוי:
 הממשלה הקודמת התכוונה להטיל מס גוש על כניסות לתל אביב
מיקי לוי:
 ראש אגף התקציבים הקודם הביא את התוכנית הזו
מיקי לוי:
 זה בוטל עכשיו
מיקי לוי:
 יש לי ויכוח פוליטי איתם, אם זה בסדר או לא בסדר
מיקי לוי:
 אין כלל ספק שהאופנועים מורידים את הגודש
מיקי לוי:
 דו גלגלי
מיקי לוי:
 לא אוהב להגיד אופנועים
ירון אליאס:
העניין של הגודש וזיהום האוויר זה לא במוקד ההתייחסות שלנו
מיקי לוי:
למה לך להתעסק עם זה? תעזוב את הזיהום
מיקי לוי:
 גודש זה מעלה והשאלה שאני שואל את מדינת ישראל, כמה היא מפסידה בגלל הגודש? זמן, אנרגיה, כמה? לא יודע אם יש הנתון
מיקי לוי:
 מעריך מיליארדים
מיקי לוי:
 לא זוכר את הנתון הזה מהיותי באוצר אבל זוכר שזה היה מיליארדים על מיליארדים
מיקי לוי:
 אם תיאורטית הייתי יכול לקחת את כל כלי הרכב שנכנסים לתל אביב ולהפוך אותם לדו גלגלי מדינת ישראל הייתה חוסכת עשרות מיליארדים
מיקי לוי:
 אני לא יכול לעשות זאת
מיקי לוי:
 עזוב את נושא הגודש כי יש לנו ויכוח בעניין הזה
מיקי לוי:
 תמשיך
ירון אליאס:
לעניין העלויות, אני שוב מדגיש – לא בדקתי ואולי ראוי לבצע בדיקה כזו לגבי העלויות הכוללות של הרכיבה באופנועים, התחושה שלי שהעלויות של טיפול בנפגעים, העלויות במערכת הבריאות עולות פי כמה וכמה על החיסכון שאולי עשוי להצטבר מהפחתה בגודש
מיקי לוי:
מישהו יודע כמה הפחתה בגודש אם עוברים ל-X קטנועים?
אוהד מעודי:
לא חושב שהדיון הוא רק אופנועים
מיקי לוי:
גם דו גלגלי
אוהד מעודי:
יש מספר צעדים
אוהד מעודי:
 זה יותר רכז תחבורה באגף תקציבים שמטפלים בזה מקרוב
אוהד מעודי:
 יש להם כל הנתונים
אוהד מעודי:
 אבל יש מספר צעדים שעשו כולל נת"צים ונסיעה בתחבורה ציבורית ולהגדיל את הנסיעה בתחבורה ציבורית
אוהד מעודי:
 אין ספק שדו גלגלי יכול להפחית אבל יש מספר כלים ודרכים נוספות שגם שם יכול להפחית
מיקי לוי:
לא נראה לי שהרכבת הקלה לכל הפריפריה תופסת תאוצה אבל זה פוליטי, לא מערב אותך
מיקי לוי:
      מועדון האופנועים הישראלי, עמרי גוטמן, בבקשה
עמרי גוטמן:
תודה
עמרי גוטמן:
 כמה נקודות
עמרי גוטמן:
 ראשית, קראנו את הדוח
עמרי גוטמן:
 אנו חוששים שהם שופכים את המים עם התינוק
עמרי גוטמן:
 לא נעשתה הפרדה בניתוח הנתונים בין כלים עם ביטוח השתתפות עצמית לכלים בלי, למרות שאנו יודעים שאנשים שרוכשים פוליסה עם ביטול השתתפות עצמית מטבעם זהירים יותר ומעורבים פחות בתאונות דרכים
עמרי גוטמן:
 לכן אנו מענישים שוב ציבור גדול יותר
עמרי גוטמן:
     אני רוצה לחזור לגודש, מהנתונים שנאספו והוצגו באתר פול גז
עמרי גוטמן:
 רק 5% ממצבת כלי הרכב הם דו גלגליים למרות שבמדינות עם אקלים דומה לשלנו כמו יוון ואיטליה, אנו מתקרבים ל-20%
עמרי גוטמן:
 זה אבסורד כי אנו יכולים לחסוך הרבה יותר בעלויות
עמרי גוטמן:
     גם לגבי זיהום האוויר אני חושב שהנתון מתעלם מהעובדה שכלי רכב פרטיים עומדים הרבה יותר בפקק ומזהמים הרבה יותר
עמרי גוטמן:
 רכב שעומד עוד שעתיים בכל שבוע מזהם יותר
עמרי גוטמן:
     לגבי הפול, הוא הפסדי, נכון, אבל אמור להיות הפסדי כי הוא נגזרת של תאגידים שמרוויחים מיליארדים בשנה
עמרי גוטמן:
 הפול כתאגיד הוא נגזרת של חברות הביטוח שלא רוצות לבטח את הכלים האלה
עמרי גוטמן:
 החברות האלה מרוויחות מיליארדים כל שנה, גם מביטוח כללי
עמרי גוטמן:
 לכן הפול זה בסדר שהוא הפסדי
עמרי גוטמן:
 זה תפקידו
מיקי לוי:
מסוכן לומר את זה כי אם המדינה הייתה עושה ראש קטן ואומרת: אני לא מקימה את הפול, קחו חברות הביטוח תתחרו, הייתם משלמים הרבה יותר אני מעריך
עמרי גוטמן:
נכון, וכולנו היינו עומדים עוד ארבע שעות כל שבוע בפקק
אליעזר אלג'ם:
שלום, אני יושב-ראש מועדון האופנועים הישראלי
אליעזר אלג'ם:
 אני מלווה את המאבק הזה מ-2006 ובכל פעם אנו צריכים להתמודד עם התייקרויות בתעריפים של ביטוח חובה לרכב דו גלגלי
אליעזר אלג'ם:
 כפי שציין פה עמיתי, מתעלמים מזה שהמדינה, העלית את העניין של מה היינו עושים אם המדינה לא הייתה מקימה את הפול
אליעזר אלג'ם:
 המדינה חייבה אותנו לרכוש ביטוח חובה – היא צריכה לתת לנו כלי לרכוש את הביטוח הזה
אליעזר אלג'ם:
 לכן הוקם הפול
אליעזר אלג'ם:
 מה שלא עשתה המדינה, ואם היינו מעבירים את זה לצורך העניין לביטוח לאומי, ביטוח לאומי היה גובה תשלום מכל כלי הרכב סל הכול והיה נותר עם רווחים של מיליארד שקל בשנה מביטוח חובה אחרי ההפסדים של הרכב הדו גלגלי
אליעזר אלג'ם:
 את זה החבר'ה מאיגוד חברות הביטוח מצניע
אליעזר אלג'ם:
 מדברים פה על גודש וזיהום אוויר וכל הסיפור הזה, ומיליארד שקל רווח נקי בשנה מביטוח חובה של כל כלי הרכב שמים את זה בצד
אליעזר אלג'ם:
 מדוע לא לוקחים את הכול כעסקת חבילה? שהמדינה תיקח את זה חזרה אליה לביטוח לאומי, ושחברות הביטוח לא יצטרכו ליילל לנו פה?
מיקי לוי:
מניסיון מה שהמדינה מנהלת לא מתנהל
מיקי לוי:
 עזוב אותך
מיקי לוי:
 לא כדאי לך
אליעזר אלג'ם:
אני מעלה עובדות
אליעזר אלג'ם:
 חבריי הרוכבים מקבלים החלטות הרות גורל ולא רוכשות ביטוח
אליעזר אלג'ם:
 חצי מהרוכבים מסתכנים כל יום
מיקי לוי:
לכן אני פה
אליעזר אלג'ם:
רוכבים בלי ביטוח, ואף אחד פה לא נותן מענה
אליעזר אלג'ם:
 משרד התחבורה אומר שזה עניין של שוק ההון, הרשות לתחרות – שוק ההון
אליעזר אלג'ם:
 שוק ההון לא קובע מדיניות
אליעזר אלג'ם:
 איפה משרד התחבורה? איפה שאר הפוליטיקאים שצריכים לעודד שימוש ברכב דו גלגלי שפותר את בעיית הגוש? אנשים למרות התאונות ולמרות העלויות הגבוהות של ביטוח החובה עדיין מצביעים ברגליים ורוכשים רכב דו גלגלי כי אין ברירה
אליעזר אלג'ם:
 אין רכבת, אין רכבת קלה
אליעזר אלג'ם:
 אתה נוסע שעתיים לכל כיוון ומה שמציל אותך זה הדו גלגלי ואת זה שמים בצד
אליעזר אלג'ם:
 סיימתי
מיקי לוי:
 מנכ"ל הפול, בבקשה
ירון אליאס:
לפני כן – נאמר פה שהחברות הרוויחו מיליארד שקל בשנה ביטוח חובה
ירון אליאס:
 לפחות ב-21' – אלה הנתונים שיש לי - יש הפסד של 700 מיליון שקל בענף הזה
קריאה:
אתה מדבר על שנה אחת
קריאה:
	תסתכל על כל העשור
מיקי לוי:
כיוון שאין לי דוחות כספיים, איני יכול  לבדוק
ירון אליאס:
גם ב-22' הייתה שנה הפסדית כלומר היינו חותמים על האמירה הזו אבל העובדות לא נכונות
מיקי לוי:
נרשם, קיבלנו, אני מניח שאתה מתבסס על דוחות כספיים
מיקי לוי:
 אני רואה שמרשות שוק ההון מזיזים את הראש
מיקי לוי:
 סימן שהם מאשרים
מיקי לוי:
 מנכ"ל הפול
רן כהן:
שלום, אני מנכ"ל תאגיד הביטוח הפול
רן כהן:
 הפול הוא תאגיד ביטוח שעוסק בביטוחי רכב חובה – נועד לתת מענה למבוטחים שלא השיגו ביטוח בשוק החופשי
רן כהן:
 רוב הלקוחות שלנו הם בעלי אופנוע, אבל גם בעלי כלי רכב אחרים
רן כהן:
 הפול הוא תאגיד הפסדי
רן כהן:
 נכון שבהגדרה הוא הפסדי אבל יש לו גם תקרת הפסד בחקיקה ולטעמנו בשנים האחרונות - רק בשנתיים האחרונות, 21', 22' הפול הפסיד כ-400 מיליון שקל בשנה שזה לטעמנו מעבר למה שקבוע בתקרת החקיקה של הפול
רן כהן:
 לכן גם המענה שניתן בדמות תעריפי הפול
רן כהן:
 הפול נותן מענה לכל אותם מבוטחים
רן כהן:
 בהקשר הזה, גם יש לומר, הוזכר פה כמה בלתי מבוטחים
רן כהן:
 זה תופעה בעייתית, אבל המספרים פה לא מדויקים
רן כהן:
 מתוך 160,000 אופנועים שנוסעים בארץ היו בפול כ-130,000 פוליסות בשנת 22'
רן כהן:
 זה אומר שאופנועים היה להם ביטוח, רק 30% מהם לא היה להם ביטוח לאורך כל השנה
רן כהן:
 כ-90,000 פוליסות במונחים שנתיים
מיקי לוי:
מצטער, לא הייתי בהאזנה
מיקי לוי:
 מתוך 160,000, שכאן אמרו שיש דו גלגלי, כמה לפי הפול כן בוטחו בביטוח חובה?
רן כהן:
בביטוח חובה יש לנו כ-130,000 פוליסות ב-22'
רן כהן:
 חלקן לתקופות קצרות משנה
מיקי לוי:
יש לשבוע, לחודש?
רן כהן:
כן
מיקי לוי:
אלה שעושים לשבוע, לחודש, הולכים לעשות טסט ומבטלים אחר כך
מיקי לוי:
 אני לא מבין?
רן כהן:
חלקם עושים לתקופות קצרות יותר משנה, חלקם רק כי טוענים שנוסעים רק בתקופת האלה
רן כהן:
 אנו נתונים להוראות של רשות שוק ההון, מבטחים גם לתקופות קצרות משנה
מיקי לוי:
אם אתה – לפי שוק ההון, זה בסדר, זה הממשלה – מבטח אותי כרוכב אופנוע לשבוע, זה לא בסדר
מיקי לוי:
 כי ברור לי לחלוטין מה עומד מאחורי ההחלטה הזו
מיקי לוי:
 מצידי שלא יעבור טסט – יהיה עוד יותר גרוע כשיתפסו אותו
רן כהן:
בהקשר הזה אנו פועלים תחת ההוראות של רשות שוק ההון, מבטחים משבוע ומעלה
רן כהן:
 במונחים של פוליסות שנתיות כ-90,000 פוליסות היו בפול ב-22', מלאות
רן כהן:
 זה כ-60%
מיקי לוי:
ו-40% חלקי או לא עשו?
רן כהן:
40% אנו לא מכירים
מיקי לוי:
60% עשו ביטוח מלא לשנה
רן כהן:
במונחים שנתיים
רן כהן:
 זה אומר שאם שניים עשו לחצי שנה, הם נספרים כאחד